प्रो ० विश्वबन्धु को लगा कि सारा गुड़ गोबर हो रहा है | आखिरकार उन्होंने एक बिहारी लड़के से बात की दिखने में वह 16 17 का लग रहा था पर वैसे वह 20 22 का था | उसने कहा कि वह 300 /रोज लेगा साथ ही दोनों पहर का खाना और यदि रात में भी उसकी जरूरत हुयी तो उसके सोने के स्थान और बिस्तरों का प्रबन्ध | मरता क्या न करता | प्रो ० विश्वबन्धु उसे अपने साथ घर ले आये | अभी उसे घर दिखा ही रहे थे कि सड़क पर एक नाटा काला भारी शरीर का नवयुवक अपनी पत्नी और चार पांच वर्ष के दो बच्चों के साथ सड़क पर जाता दिखाई पड़ा | उसने जैसे ही प्रो ० विश्वबन्धु को देखा दौड़कर उनके पैर  छुये | कुछ देर बाद प्रो ० साहब ने उसे पहचाना और कहा मोलड़ ,तुम काफी मोटे हो गये हो | अब कहाँ हो ? मोलड़ ने अपने  साथ वाली स्त्री की ओर देखकर  कहा कि वह उसकी धर्मपत्नी राम प्यारी है | रामप्यारी ने दोनों हाँथ जोड़ प्रो ० विश्वबन्धु  को प्रणाम किया | प्रो ० विश्वबन्धु ने फिर पूछा मोलड़ तुम अब कहाँ हो ?